સીબીએફસી (સેન્ટ્રલ બોર્ડ ઓફ ફિલ્મ સર્ટિફિકેશન)ના ભૂતપૂર્વ વડા પહલાજ નિહલાની સોમવારે સીબીએફસીની વિરુદ્ધ બોમ્બે હાઈ કોર્ટ ગયા હતા. વાસ્તવમાં તેમની આગામી ફિલ્મ ‘રંગીલા રાજા'માં લગભગ 20 કટ્સ સૂચવવામાં આવ્યા બાદ તેઓ અદાલતમાં ગયા હતા. વિરોધાભાસ એ છે કે, નિહલાની જ્યારે સીબીએફસીના ચીફ હતા ત્યારે તેઓ તેમને અયોગ્ય લાગે એવા ડાયલોગ્ઝ અને સીન્સને એડિટ, મ્યૂટ અને ટૂંકાવવાની ફિલ્મ મેકર્સને ફરજ પાડવા માટે કુખ્યાત હતા. બોલિવૂડના ફિલ્મમેકર્સ તેમની ‘સંસ્કારી કાતર'થી ખૂબ જ નારાજ હતા. તેમને ગયા વર્ષે ઓગસ્ટમાં આ પદ પરથી હટાવવામાં આવ્યા હતા.